5 Ntangu yai ya Nzambi me ndima beto bonso bantu ya lunungu sambu na lukwikilu,+ beto vanda na ngemba ti yandi na nzila ya Mfumu na beto Yezu Kristu,+2 na nzila na yandi mpi beto me bakaka nswa ya kupusana pene-pene ya Nzambi, na nsadisa ya lukwikilu, sambu beto baka ntima ya mbote yai ya nene ya beto kele na yo ntangu yai;+ mpi bika beto vanda na kiese* sambu na kivuvu ya kubaka nkembo ya Nzambi.3 Sambu na yina kaka ve, kansi bika beto vanda na kiese* ntangu beto ke kutana ti bampasi,+ sambu beto me zaba nde mpasi ke butaka kukanga-ntima;+4 ebuna kukanga-ntima ke butaka kundimama na Nzambi;+ mpi kundimama na Nzambi ke butaka kivuvu,+5 mpi kivuvu ke pesaka ve nsoni;+ sambu Nzambi me fulusaka zola na yandi na bantima na beto na nzila ya mpeve santu yina yandi pesaka beto.+6 Ya kieleka, ntangu beto vandaka ntete ngolo ve,+ Kristu fwaka sambu na bantu yina ke vwezaka Nzambi, na ntangu ya bo me tulaka.7 Yo kele mpasi nde muntu kundima kufwa sambu na muntu mosi ya lunungu; ata mbala ya nkaka muntu lenda ndima kufwa sambu na muntu mosi ya mbote.8 Kansi Nzambi ke monisa zola na yandi sambu na beto na mutindu yai: Ntangu beto vandaka ntete bansumuki, Kristu fwaka sambu na beto.+9 Yo yina, beto lenda ndima kibeni nde sambu ntangu yai Nzambi me ndimaka beto bonso bantu ya lunungu na nsadisa ya menga ya Kristu,+ beto ta guluka na makasi ya Nzambi na nzila na yandi.+10 Kana ntangu beto vandaka bambeni, beto wakanaka diaka ti Nzambi na nzila ya lufwa ya Mwana na yandi,+ beto lenda ndima kibeni nde beto ta guluka na nzila ya luzingu na yandi, ntangu yai ya beto me wakana diaka ti Nzambi.11 Sambu na yina kaka ve, kansi beto kele mpi na kiese na Nzambi na nzila ya Mfumu na beto Yezu Kristu, yina beto me wakana diaka ntangu yai ti Nzambi+ na nzila na yandi.12 Yo yina, mutindu disumu kotaka na nsi-ntoto na nzila ya muntu mosi mpi lufwa na nzila ya disumu,+ mutindu mosi mpi lufwa me mwanganaka na bantu yonso sambu bo yonso salaka disumu+—.13 Sambu disumu vandaka na nsi-ntoto na ntwala nde Nsiku kubasika, kansi bo ke fundaka ve muntu nde yandi me sala disumu kana nsiku kele ve.+14 Ata mpidina, lufwa yalaka bonso ntotila katuka na Adami tii na Moize, ata bantu yina salaka ve disumu kiteso mosi ti yina Adami salaka, yina me fwanana ti muntu yina zolaka kukwisa na nima.+15 Kansi dikabu kele ve bonso kifu. Sambu, kana na kifu ya muntu mosi bantu mingi fwaka, beto lenda ndima kibeni nde ntima ya mbote ya nene ya Nzambi mpi dikabu na yandi ya ofele yina yandi pesaka na nzila ya ntima ya mbote ya nene ya muntu mosi,+ Yezu Kristu, natilaka bantu mingi mambote!+16 Diaka, dikabu ya ofele kele ve kiteso mosi ti mutindu mambu salamaka na nzila ya muntu mosi yina salaka disumu.+ Lusambisu yina kwisaka na nima ya kifu mosi vandaka ndola,+ kansi dikabu yina kwisaka na nima ya bifu mingi salaka nde Nzambi kundima bantu mingi bonso bantu ya lunungu.+17 Sambu kana na kifu ya muntu mosi lufwa me yalaka bonso ntotila na nzila ya muntu yina,+ beto lenda ndima kibeni nde bantu yina ta baka ntima ya mbote ya nene mpi dikabu ya ofele ya lunungu+ na kiteso ya mingi ta zinga mpi ta yala bonso bantotila+ na nzila ya muntu mosi, Yezu Kristu!+18 Yo yina, mutindu bantu ya mitindu yonso bakaka ndola na nzila ya kifu mosi,+ mutindu mosi mpi na nzila ya diambu mosi ya lunungu Nzambi ke ndima bantu ya mitindu yonso+ bonso bantu ya lunungu sambu bo baka luzingu.+19 Mutindu bantu mingi kumaka bansumuki na nzila ya kukonda bulemfu ya muntu mosi,+ mutindu mosi mpi bantu mingi ta kuma bantu ya lunungu na nzila ya bulemfu ya muntu mosi.+20 Nzambi pesaka Nsiku sambu masumu kukuma mingi.+ Kansi kisika masumu kumaka mingi, ntima ya mbote ya nene kumaka mingi kuluta.21 Sambu na nki lukanu? Sambu mutindu disumu yalaka bonso ntotila kumosi ti lufwa,+ mutindu mosi mpi ntima ya mbote ya nene kuyala bonso ntotila na nzila ya lunungu sambu na kunata luzingu ya mvula na mvula na nzila ya Mfumu na beto Yezu Kristu.+
kon_Latn